PES இந்த ஏகாதிபத்திய-ஆதரவு கூட்டணியை நிராகரிப்பதோடு இந்த அமைப்புகளிடம் இருந்து அரசியல்ரீதியாக முறித்துக் கொள்ளாமல் தொழிலாளர்களுக்கு அவர்களது போராட்டங்களின் மூலமாய் எதுவும் கிடைக்கப் போவதில்லை என்பதையும் வலியுறுத்துகிறது. ஜனாதிபதித் தேர்தலில் மக்ரோன் மற்றும் மரின் லு பென் இடையிலான இரண்டாம் சுற்றினை செயலூக்கத்துடன் புறக்கணிப்பதற்கு தொழிலாளர்கள் மத்தியில் ஒரு பிரச்சாரத்தை SEP நடத்திய வேளையில், இந்த சக்திகளோ தொழிலாளர்களுக்கு எந்த தெளிவான சுலோகத்தையும் வழங்க மறுத்ததோடு, மக்ரோனுக்கு வாக்களிக்க நடந்த ஊடகப் பிரச்சாரத்தின் பக்கம் சாய்ந்து கொண்டன. இன்று, அவை தொழிற்சங்கங்களின் அத்தனை சூழ்ச்சிவேலைகளுக்கும் பின்னால் அணிவகுத்திருக்கின்றன.